SET ปิดเช้าบวก 3 จุด แรงซื้อกลุ่ม “ท่องเที่ยว” หนุน
SET ปิดเช้าบวก 3 จุด รับแรงหนุนจากกลุ่มท่องเที่ยว ช่วงบ่ายให้แนวรับ 1,680 จุด แนวต้าน 1,690 จุด
SET ปิดเช้าบวก 3 จุด รับแรงหนุนจากกลุ่มท่องเที่ยว ช่วงบ่ายให้แนวรับ 1,680 จุด แนวต้าน 1,690 จุด
25 ม.ค. 2566

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้เคลื่อนไหวอยู่ในกรอบแคบๆ ด้วยภาพรวมตลาดที่ค่อนข้างเงียบเหงาเนื่องจากตลาดหลัก อย่าง จีน ฮ่องกง และ ไต้หวัน ยังปิดทำการเนื่องในเทศกาลตรุษจีน
อย่างไรก็ตามตลาดหุ้นไทยยังคงได้รับแรงหนุนจากมาตรการเราเที่ยวด้วยกันที่เข้ามาหนุนกลุ่มท่องเที่ยว ขณะที่รับแรงกดดันจากกลุ่มพลังงานหลังจากราคาน้ำมันปรับลง 1.8% จากความกังวลเศรษฐกิจโลกอาจจะเข้าสู่ภาวะถดถอย
สำหรับแนวโน้มการลงทุนข่วงบ่าย คาดว่า ตลาดฯ น่าจะยังคงเงียบเหงาต่อเนื่อง โดยนักลงทุนส่วนใหญ่ยังคงรอติดตามงบการเงินของบริษัทจดทะเบียนที่จะทยอยออกมา พร้อมให้แนวรับ 1,680 จุด แนวต้าน 1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BEM มูลค่าการซื้อขาย 1,683.70 ล้านบาท ปิดที่ 9.95 บาท เพิ่มขึ้น 0.20 บาท
KBANK มูลค่าการซื้อขาย 1,214.54 ล้านบาท ปิดที่ 144.00 บาท เพิ่มขึ้น 0.50 บาท
DELTA มูลค่าการซื้อขาย 1,140.67 ล้านบาท ปิดที่ 892.00 บาท เพิ่มขึ้น 8.00 บาท
CPALL มูลค่าการซื้อขาย 816.50 ล้านบาท ปิดที่ 69.75 บาท ลดลง 0.25 บาท
TIPH มูลค่าการซื้อขาย 797.73 ล้านบาท ปิดที่ 50.25 บาท ลดลง 1.75 บาท